Source: http://www.trikala-imathias.gr/2018/10/2018.html
Timestamp: 2018-11-14 07:50:05+00:00
Document Index: 14411887

Matched Legal Cases: ['ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΤΡΙΚΑΛΑ ΗΜΑΘΙΑΣ - "Το χωριό μας": ΕΙΔΙΚΟ ΕΠΟΧΙΚΟ ΒΟΗΘΗΜΑ ΕΤΟΥΣ 2018 ΑΠΟ ΤΟ ΟΑΕΔ
Yποβολή ηλεκτρονικών αιτήσεων για την καταβολή του ειδικού εποχικού βοηθήματος
από τον Οργανισμό Απασχόλησης Εργατικού Δυναμικού.
- ΔΙΚΑΙΟΥΧΟΙ:
- Εργαζόμενοι, εφόσον υπάγονται στην υποχρεωτική ασφάλιση του ΕΦΚΑ [(πρώην ΙΚΑ-ΕΤΑΜ), π.χ. (ενδεικτικά): οικοδόμοι, λατόμοι, δασεργάτες, καπνεργάτες, μουσικοί, υποδηματεργάτες, χειριστές εκσκαπτικών – ανυψωτικών – οδοποιητικών - γεωτρητικών μηχανημάτων, ηθοποιοί, τραγουδιστές, τεχνικοί κινηματογράφου - τηλεόρασης, χειριστές – ελεγκτές – ταμίες - ταξιθέτες κινηματογράφου και θεάτρου, μισθωτοί τουριστικού και επισιτιστικού κλάδου κλπ)].
α) οι οποίοι υπέβαλαν αίτηση συνταξιοδότησης μέχρι και την 10/09/2018 ασκούσαν κατά το έτος 2017 ένα από τα παραπάνω επαγγέλματα και έχουν τις προϋποθέσεις λήψης του βοηθήματος έτους 2018, εφόσον το ποσό της σύνταξής τους (κύρια και επικουρική) είναι μικρότερο των 495,75 ευρώ.
β) Όσοι έχουν καταστεί συνταξιούχοι από 11/09/2018 και μετά, και πληρούν τις προϋποθέσεις.
- ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ:
Από 08/10/2018 έως 30/11/2018.
- ΤΡΟΠΟΣ ΥΠΟΒΟΛΗΣ ΑΙΤΗΣΕΩΝ: Οι δικαιούχοι ή οι αντιπρόσωποί τους (με εξουσιοδότηση) μπορούν να υποβάλλουν την ηλεκτρονική αίτηση-υπεύθυνη δήλωσή τους α) οι ίδιοι, μέσω της διαδικτυακής ιστοσελίδας του ΟΑΕΔ www.oaed.gr, με τους κωδικούς πρόσβασης που διαθέτουν μέχρι τις 30/11/2018 και ώρα 23:59 μμ β) στην Υπηρεσία ΟΑΕΔ του τόπου διαμονής τους μέχρι τις 30/11/2018 και ώρα 15:00 μμ και γ) στα ΚΕΠ μέχρι τις 30/11/2018 και ώρα 15:00 μμ.
ΕΠΙΣΗΜΑΝΣΗ: Οι νέοι δικαιούχοι, οι οποίοι συναλλάσσονται για πρώτη φορά με τον ΟΑΕΔ, θα πρέπει, υποχρεωτικά, να υποβάλλουν την αίτηση στον ΟΑΕΔ του τόπου κατοικίας τους.
Στις περιπτώσεις που απαιτείται η συμπλήρωση ή αλλαγή του καταγεγραμμένου στο Ο.Π.Σ. του ΟΑΕΔ τραπεζικού λογαριασμού, ο συναλλασσόμενος υποχρεούται να δηλώσει στην αρμόδια Υπηρεσία του ΟΑΕΔ τον τραπεζικό λογαριασμό του.
- ΔΙΚΑΙΟΛΟΓΗΤΙΚΑ:
- ΟΙ ΕΛΛΗΝΕΣ ΥΠΗΚΟΟΙ: ΑΣΤΥΝΟΜΙΚΗ ΤΑΥΤΟΤΗΤΑ ή ΔΙΑΒΑΤΗΡΙΟ ή ΑΔΕΙΑ ΟΔΗΓΗΣΗΣ ή ΒΙΒΛΙΑΡΙΟ ΥΓΕΙΑΣ ΣΕ ΙΣΧΥ (ΚΑΙ ΣΕ ΦΩΤΟΑΝΤΙΓΡΑΦΟ).
- ΟΙ ΥΠΗΚΟΟΙ ΤΡΙΤΩΝ ΧΩΡΩΝ: ΔΙΑΒΑΤΗΡΙΟ ΚΑΙ ΑΔΕΙΑ ΔΙΑΜΟΝΗΣ ΣΕ ΙΣΧΥ ή ΒΕΒΑΙΩΣΗ ΚΑΤΑΘΕΣΗΣ ΑΙΤΗΜΑΤΟΣ ΓΙΑ ΑΝΑΝΕΩΣΗ ΤΗΣ ΑΔΕΙΑΣ ΔΙΑΜΟΝΗΣ (ΚΑΙ ΣΕ ΦΩΤΟΑΝΤΙΓΡΑΦΟ).
- ΕΚΚΑΘΑΡΙΣΤΙΚΟ ΦΟΡΟΛΟΓΙΚΟΥ ΕΤΟΥΣ 2017(ΑΠΛΗ ΕΠΙΔΕΙΞΗ ΓΙΑ ΕΠΙΒΕΒΑΙΩΣΗ ΤΟΥ ΑΦΜ).
- ΒΙΒΛΙΑΡΙΟ ΥΓΕΙΑΣ (ΑΠΛΗ ΕΠΙΔΕΙΞΗ ΓΙΑ ΕΠΙΒΕΒΑΙΩΣΗ ΤΟΥ ΑΜΚΑ ΚΑΙ ΤΟΥ ΑΜ ΙΚΑ).
- ΑΔΕΙΑ ΕΞΑΣΚΗΣΕΩΣ ΕΠΑΓΓΕΛΜΑΤΟΣ (αφορά τους χειριστές ανυψωτικών & εκσκαπτικών μηχανημάτων).
- ΒΕΒΑΙΩΣΗ ΤΟΥ ΟΙΚΕΙΟΥ ΕΠΑΓΓΕΛΜΑΤΙΚΟΥ ΣΩΜΑΤΕΙΟΥ (αφορά τους μουσικούς).
- ΛΟΓΑΡΙΑΣΜΟΣ ΤΑΜΙΕΥΤΗΡΙΟΥ ή ΟΨΕΩΣ ΤΟΥ ΔΙΚΑΙΟΥΧΟΥ ΣΕ ΟΠΟΙΑΔΗΠΟΤΕ ΕΜΠΟΡΙΚΗ ΤΡΑΠΕΖΑ ΚΑΘΩΣ ΚΑΙ ΣΤΟ ΤΑΜΕΙΟ ΠΑΡΑΚΑΤΑΘΗΚΩΝ & ΔΑΝΕΙΩΝ ΜΕ ΤΟΝ ΙΒΑΝ .(ΠΡΟΣΟΧΗ Ο ΩΦΕΛΟΥΜΕΝΟΣ ΠΡΕΠΕΙ ΝΑ ΑΝΑΓΡΑΦΕΤΑΙ ΩΣ ΠΡΩΤΟΣ ΔΙΚΑΙΟΥΧΟΣ ΣΕ ΠΕΡΙΠΤΩΣΗ ΣΥΝΔΙΚΑΙΟΥΧΩΝ).
- ΛΟΙΠΕΣ ΕΠΙΣΗΜΑΝΣΕΙΣ:
Η βεβαίωση κατάθεσης αιτήματος για ανανέωση της άδειας διαμονής, η άδεια εξασκήσεως επαγγέλματος και η βεβαίωση του οικείου επαγγελματικού σωματείου κατατίθενται με ευθύνη των δικαιούχων στον ΟΑΕΔ του τόπου κατοικίας τους μέσα σε δέκα (10) εργάσιμες ημέρες από την ημέρα υποβολής της αίτησης. Διαφορετικά το αίτημά τους θεωρείται άκυρο και μετά τη λήξη της προθεσμίας θα εκδίδεται απορριπτική απόφαση.
Με εξαίρεση τους απασχολούμενους στον οικοδομικό κλάδο, δεν είναι δικαιούχοι όσοι συγκεντρώνουν προϋποθέσεις τακτικής επιδότησης κατά το χρόνο καταβολής του βοηθήματος. Στην περίπτωση που η τακτική επιδότηση ανεργίας εμπίπτει μέσα στην περίοδο καταβολής του βοηθήματος (10/9/2018-30/11/2018), τότε το εποχικό βοήθημα συμψηφίζεται με το αντίστοιχο ποσόν της τακτικής ανεργίας.
Για περισσότερες πληροφορίες και διευκρινίσεις σχετικά με τους όρους, τις προϋποθέσεις, το ύψος του βοηθήματος και τα δικαιολογητικά οι ενδιαφερόμενοι μπορούν να ενημερώνονται από τον διαδικτυακό τόπο του ΟΑΕΔ www.oaed.gr, τις κατά τόπους Υπηρεσίες του ΟΑΕΔ και τα ΚΕΠ.